ହାଜତ ମୃତ୍ୟୁ ଘଟଣା, ତଦନ୍ତ ପାଇଁ ଗଲେ ଦକ୍ଷିଣ ପଶ୍ଚିମାଞ୍ଚଳ ଡିଆଇଜି\nଭୁବନେଶ୍ୱରଃ ପୁଣି ଥାନା ହାଜତରେ ଅଭିଯୁକ୍ତର ମୃତ୍ୟୁ ଅଭିଯୋଗା ନବରଙ୍ଗପୁର ପୋଲିସ ହେପାଜତରେ ଜଣେ ଅଭିଯୁକ୍ତର ରହସ୍ୟଜନକ ମୃତ୍ୟୁ ପରେ ଏଭଳି ଅଭିଯୋଗ ଆସିଛି । କେବଳ ଏତିକି ନୁହେଁ, ପୋଲିସ ଘଟଣାକୁ ଘଣ୍ଟ ଘୋଡାଇବା ସହ ମୃତଦେହକୁ ହସ୍ତାନ୍ତର କରୁ ନ ଥିବା ମଧ୍ୟ ସଂଗୀନ ଅଭିଯୋଗ ଆଣିଛନ୍ତି ପରିବାର ଲୋକେ। ଯାହାକୁ ନେଇ ଆଜି ଦିନ ତମାମ ଥାନା ପରିସରରେ ତୁମୁଳକାଣ୍ଡ ଦେଖିବାକୁ ମିଳିଥିବା ବେଳେ ମୃତଦେହ ହସ୍ତାନ୍ତର କରାଯାଇ ନ ଥିବାରୁ ଚାପା [...]\nLast updated: 16 June 2019, 07:15 PM IST\nଭୁବନେଶ୍ୱରଃ ପୁଣି ଥାନା ହାଜତରେ ଅଭିଯୁକ୍ତର ମୃତ୍ୟୁ ଅଭିଯୋଗା ନବରଙ୍ଗପୁର ପୋଲିସ ହେପାଜତରେ ଜଣେ ଅଭିଯୁକ୍ତର ରହସ୍ୟଜନକ ମୃତ୍ୟୁ ପରେ ଏଭଳି ଅଭିଯୋଗ ଆସିଛି । କେବଳ ଏତିକି ନୁହେଁ, ପୋଲିସ ଘଟଣାକୁ ଘଣ୍ଟ ଘୋଡାଇବା ସହ ମୃତଦେହକୁ ହସ୍ତାନ୍ତର କରୁ ନ ଥିବା ମଧ୍ୟ ସଂଗୀନ ଅଭିଯୋଗ ଆଣିଛନ୍ତି ପରିବାର ଲୋକେ। ଯାହାକୁ ନେଇ ଆଜି ଦିନ ତମାମ ଥାନା ପରିସରରେ ତୁମୁଳକାଣ୍ଡ ଦେଖିବାକୁ ମିଳିଥିବା ବେଳେ ମୃତଦେହ ହସ୍ତାନ୍ତର କରାଯାଇ ନ ଥିବାରୁ ଚାପା ଉତ୍ତେଜନା ଲାଗିରହିଥିଲା । ଘଟଣାସ୍ଥଳରେ ପହଞ୍ଚି ସ୍ଥିତି ଅନୁଧ୍ୟାନ କରୁଛନ୍ତି ଦକ୍ଷିଣ ପଶ୍ଚିମାଞ୍ଚଳ ଡିଆଇଜି ହିମାଂଶୁ ଲାଲ୍ ।\nନବରଙ୍ଗପୁର ପୋଲିସ ହେପାଜତରେ ଥାର୍ଡ ଡିଗ୍ରୀ ପାଇଁ ଅଭିଯୁକ୍ତଙ୍କ ମୃତ୍ୟୁ ଅଭିଯୋଗ ଆଣି ସମ୍ପର୍କୀୟ ତୁମୁଳକାଣ୍ଡ ଘଟାଇଥିଲେ। ଟେକାପଥର ମାଡ଼ ସହ ନବରଙ୍ଗପୁର ଜିଲ୍ଲା କୋଡ଼ିଙ୍ଗା ଥାନା ପରିସରରେ ଭଙ୍ଗାରୁଜା କରିଥିଲେ ଲୋକେ । ମୃତକ ବଡ଼ପଞ୍ଜାରିଆଗୁଡ଼ା ଗାଁର ଗୋବର୍ଦ୍ଧନ ବିନ୍ଧାଣୀଙ୍କୁ ପୋଲିସ ଥାନାକୁ ଆଣି ପିଟି ପିଟି ମାରିଦେଇଥିବା ସଂଗୀନ ଅଭିଯୋଗ ଲଗାଇଛନ୍ତି କୋଡିଙ୍ଗା ଥାନା ପୋଲିସ ବିରୋଧରେ।\nଗତକାଲି ଖୁଟିଗୁଡ଼ା ହାଟରେ କୁକୁଡା ଲଢ଼େଇ ଖେଳ ଚାଲିଥିବାବେଳେ ଗୋବର୍ଦ୍ଧନ ସହ ୨ ଜଣଙ୍କୁ ଉଠାଇ ଆଣିଥିଲା ପୋଲିସ। ପରେ ଗୋବର୍ଦ୍ଧନଙ୍କ ପତ୍ନୀ ଏବଂ ଝିଅକୁ ମଧ୍ୟ ପୋଲିସ ନେଇଆସିଥିଲା । ଏହାପରେ ଗୋବର୍ଦ୍ଧନଙ୍କ ମୃତ୍ୟୁ ହୋଇଥିବା ବେଳେ ପୋଲିସ କାହିଁକି ଏସମ୍ପର୍କରେ କାହାକୁ ସୂଚନା ଦେଉନାହିଁ ବୋଲି ପ୍ରଶ୍ନ କରିବା ସହ ଗୋବର୍ଦ୍ଧନଙ୍କୁ ମାରିଦେଇଥିବା ଅଭିଯୋଗ କରିଛନ୍ତି ସମ୍ପର୍କୀୟ ଓ ଗ୍ରାମବାସୀ ।\nଏନେଇ ଆଜି ସେମାନେ ଥାନା ଘେରାଓ କରାଯାଇଥିବା ବେଳେ ପୋଲିସ ଲାଠିଚାର୍ଜ କରି ଲୋକଙ୍କୁ ମାଡ଼ ମାରିଥିବା ଅଭିଯୋଗ ହୋଇଛି। ଅନ୍ୟତମ ଅଭିଯୁକ୍ତ କମଳୁର କହିବା କଥା, ଉଭୟଙ୍କୁ ବିଭିନ୍ନ ଥାନାକୁ ନେଇ ପୋଲିସ ଶେଷରେ କୋଡିଙ୍ଗା ଥାନାରେ ରଖିଥିଲା । ଆଉ ଥାନା ଭିତରେ ପାଣି ମାଗିବାରୁ ପୋଲିସ ନିସ୍ତୁକ ମାଡ଼ ମାରିଥିଲା । ଏହାପରେ ଗୋବର୍ଦ୍ଧନଙ୍କୁ ପୋଲିସ କୁଆଡ଼େ ନେଲା ସେ ଜାଣିନାହାଁନ୍ତି ବୋଲି କହିଛନ୍ତି । ସେପଟେ ପୋଲିସ ହେପାଜତରେ ଗୋବର୍ଦ୍ଧନଙ୍କ ମୃତ୍ୟୁକୁ ସ୍ୱୀକାର କରିଛନ୍ତି ଅତିରିକ୍ତ ଏସ୍ପି। ସେ କହିବା କଥା, ଗୋବର୍ଦ୍ଧନ ଦେହ ଖରାପ ଲାଗୁଥିବା କହିବାରୁ ତାଙ୍କୁ କୋଷାଗୁମୁଡ଼ା ଡାକ୍ତରଖାନା ନିଆଯାଇଥିଲା। ପ୍ରଥମେ ନବରଙ୍ଗପୁର ଓ ପରେ ଭାଇଜାଗ୍ ନିଆଯାଇଥିବା ବେଳେ ସେଠାରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ।\nତେବେ ଥାନା ହାଜତରେ ଗୋବର୍ଦ୍ଧନ କାହିଁକି ହଠାତ୍ ଗୁରୁତର ହୋଇପଡ଼ିଥିଲେ ? ପରିବାର ଲୋକଙ୍କୁ ନ ଜଣାଇ ଘଟଣାକୁ ଘଣ୍ଟ ଘୋଡାଇବା ଉଦ୍ଦେଶ୍ୟରେ ଗୋବର୍ଦ୍ଧନଙ୍କୁ ଆଗୁଆ ମେଡ଼ିକାଲରେ ଭର୍ତ୍ତି କରିଥିଲା କି ପୋଲିସ ? ଯଦି ନା ତେବେ କାହିଁକି ଏ ତୁମୁଳକାଣ୍ଡ ? ଏନେଇ ନାନା ପ୍ରଶ୍ନ ଉଠିଥିବାବେଳେ ଘଟଣାସ୍ଥଳରେ ପହଞ୍ଚି ସ୍ଥିତି ଅନୁଧ୍ୟାନ କରୁଛନ୍ତି ଦକ୍ଷିଣ ପଶ୍ଚିମାଞ୍ଚଳ ଡିଆଇଜି ହିମାଂଶୁ ଲାଲ୍ ।
